ફ્રાન્સ સામેની મેચમાં આર્જેન્ટિના 3-4થી હારી જતાં લેજન્ડરી સુપરસ્ટાર લાયોનેલ મેસીનું વર્લ્ડ કપ જીતવાનું સપનું રોળાયું હતું અને આર્જેન્ટિના વર્લ્ડ કપમાંથી બહાર ફેંકાયું હતું. નોકઆઉટ રાઉન્ડમાં મેસી એક પણ ગોલ ફટકારી શક્યો નહોતો. એક તબક્કે 2-1ની સરસાઇ ધરાવતા આર્જેન્ટિનાને ફ્રાન્સે ત્રણ ગોલ ફટકારી 4-2થી પાછળ મૂક્યું હતું. આર્જેન્ટિનાએ 93મી મિનિટે ત્રીજો ગોલ ફટકારી આશા જીવંત રાખી હતી. વર્લ્ડ કપના નોકઆઉટ રાઉન્ડમાં એક પણ ગોલ ન કરવાનો મેસીનો રેકોર્ડ જારી રહ્યો હતો. ફ્રાન્સ છઠ્ી વાર વર્લ્ડ કપની ક્વાર્ટર ફાઇનલમાં આવ્યું હતું. ડિફેન્ડિંગ ચેમ્પિયન પછી ગત વર્લ્ડ કપની ફાઇનલિસ્ટ ટીમ પણ આઉટ થઈ ગઈ હતી. રશિયાએ પેનલ્ટી શૂટઆઉટમાં 4-3થી રોમાંચક વિજય મેળવતાં સ્પેન આઉટ થઈ ગયું હતું.